Castel Gandolfo
Store norske leksikon,Geografi,Verdens geografi,Europa,Italias geografi
Castel Gandolfo er en by i Italia, i regionen Lazio, ved Albanosjøen, 25 kilometer sørøst for Roma. Byen har 8955 innbyggere (2018).
Her ligger pavens sommerresidens, med eksterritorialrett som en del av Vatikanstaten. Palasset, bygd av Urban 8 på 1600-tallet, er omgitt av en vakker, terrassert hage. I Villa Barberini, bygd på ruinene av en romersk villa som tilhørte keiser Domitian, finnes Vatikanets observatorium (Specola Vaticana), reist 1936. Castel Gandolfo ligger i nærheten av romernes Alba Longa. Les mer i Store norske leksikon Italia